ആലുവയില് ട്രാഫിക്ക് ബ്ലോക്ക് ഉണ്ടായാലും വഴക്ക്ചെന്നൈയിലിരിക്കുന്ന എനിക്ക് ; മനസിലെ പ്രണയം മൊട്ടിട്ടത് ഇങ്ങനെ - metromatinee.com Lifestyle Entertainment & Sports\nആലുവയില് ട്രാഫിക്ക് ബ്ലോക്ക് ഉണ്ടായാലും വഴക്ക്ചെന്നൈയിലിരിക്കുന്ന എനിക്ക് ; മനസിലെ പ്രണയം മൊട്ടിട്ടത് ഇങ്ങനെ\nസെലിബ്രറ്റിസിന്റെ വാർത്തെയെന്നാൽ പൊതുവേ എല്ലാർക്കും ഇഷ്ടമുള്ള ഒന്നാണ്. പ്രത്യേകിച്ച് താരങ്ങളുടെ പ്രണയവും വിവാഹവുമൊക്കെ. വളരെയേറെ ആകാംഷാഭരിതമായാണ് ആരാധകർ സിനിമ താരങ്ങളുടെ വിവാഹവും പ്രണയവുമൊക്കെ സ്വീകരിക്കാറ്. സിനിമയിൽ പ്രണയ വിവാഹം വളരെ നിസാര കാര്യമാണ് .എന്നാൽ ജീവിതത്തിൽ അത് മധുരത്തോടൊപ്പം വളരെയധികം കയ്പ്പും പകരുന്ന ഒന്നാണ് . ചിലയിടങ്ങളിൽ കയ്പ്പ് മാത്രമായിരിക്കും .\nഅതില് ചില പ്രണയങ്ങള് സിനിമയുടെ സ്‌ക്രീനിന് പുറത്തേക്ക് സഞ്ചരിച്ചു. സിനിമയിലെ പോലെ നായികനും നയികയും ജീവിതത്തിലും ഒന്നാകും. എന്നാൽ വില്ലനും നായികയും പ്രണയിക്കുക, വിവാഹം കഴിക്കുക എന്നത് അധികം കണ്ടുവരാറില്ല. ആക്ഷന് എവിടെ കട്ട് എവിടെ എന്ന് നിര്‍വചിക്കാനാകെ നിത്യപ്രണയത്തിന്റെ വഴിയിലേക്ക് അവ സഞ്ചരിക്കുകയായിരുന്നു. അങ്ങനെ ഒരു പ്രണയ കഥയാണ് നടൻ ബാബു രാജിന്റെയും വാണി വിശ്വനാഥിന്റെയും. അ‍ഞ്ച് വർഷത്തെ പ്രണയത്തിനു ശേഷമാണ് ഇരുവരും ഒന്നായത്. അതിന് നിമിത്തമായത് ഒരു പ്രണയഗാനമാണ്.\nവാണിയുടേയും ബാബുരാജിന്റേയും പ്രണയത്തിന് നിമിത്തമായത് ഒരു പാട്ടായിരുന്നുവത്രേ. ഒരു പ്രമുഖ മാഗസിന് നൽകിയ അഭിമുഖത്തിലാണ് ഇക്കാര്യം ഇവർ വെളിപ്പെടുത്തിയത്.\nആ കഥ ഇങ്ങനെ…\nഒരു സിനിമ ഷൂട്ടിനിടെ വാണി പാട്ടിന്റെ ഒരു ചരണം പാടി. അതിന്റെ പല്ലവി എന്താണെന്ന് ബാബുരാജിനേട് ചോദിച്ചു. ആൾക്ക് അത് അറിയില്ലെന്നാണ് വാണി കരുതിയത്. എന്നാൽ ബാബു ആ പാട്ടിന്റെ പല്ലവി പാടുകയായിരുന്നു. അങ്ങനെ ഇരുവരും സൗഹൃദത്തിലാവുകയായിരുന്നു. പിന്നീട് ഫോണിൽ സംസാരിക്കാൻ തുടങ്ങി.\nഎൽഎൽബിക്ക് പഠിക്കുമ്പോൾ ജയിലിൽ കിടന്ന ബാബുരാജിന്റെ കഥയാണ് വാണിയുടെ ഹൃദയം കവർന്നത്. പഠിക്കുന്ന കാലത്ത് ബാബുരാജിന്റെ സുഹൃത്തുക്കൾ ഒരു കേസിൽ പെട്ടു. ഈ കേസിൽ ബാബുവും ഉണ്ടാകില്ലേ എന്ന തെറ്റിദ്ധാരണയാണ് താരത്തെ കേസിൽപ്പെടുത്തിയത്. താന് വിചാരിച്ചപോലെയല്ല ബാബുരാജ് എന്ന് വാണിയ്ക്ക് തോന്നി. അത് തന്റെയുള്ളില് പ്രണയമുണ്ടാകാന് കാരണമായെന്ന് വാണി പറയുന്നു. എന്തായാലും പ്രണയിച്ച് അഞ്ചു വര്‍ഷത്തിന് ശേഷം ഇവർ വിവാഹിതരായി.\nവിവാഹം കഴിഞ്ഞ് വര്‍ഷങ്ങള്‍ക്കപ്പുറവും പഴയ പ്രണയം ബാക്കിയുണ്ടെന്ന് ഇവർ പറയുന്നു . എന്നാലും ഇപ്പോഴും ഞങ്ങള് ഇരുപത്തിനാല് മണിക്കൂറും വഴക്കാണ്. ആലുവയില് ട്രാഫിക്ക് ബ്ലോക്ക് ഉണ്ടായാല് ചെന്നൈയിലിരിക്കുന്ന എന്നെ വിളിച്ചു വഴക്ക് പറയും. അതൊരു രസമാണ്. പിന്നെ ഇതിനെ കുറിച്ച് എനിക്ക് അറിയാവുന്നതു കൊണ്ട് ദേഷ്യം തോന്നാറില്ല.വാണി പറയുന്നു.\nvani vishwanath- baburaj- love story\nനടൻമാർ മാത്രമല്ല,, ലഹരിയിൽ നടിമാരും മുന്നിൽ; തപ്പിയാൽ ഇവരെല്ലാം കുടുങ്ങും; വെളിപ്പെടുത്തി ബാബുരാജ്!\n“25 വർഷങ്ങൾക്ക് ശേഷമാണ് നല്ലൊരു കഥാപാത്രം കിട്ടിയത് , നല്ലൊരു ഡയലോഗിനായി 15 വര്ഷം കാത്തിരുന്നു. പക്ഷെ സുഹൃത്തുക്കൾ പോലും ചെയ്തത് .. ” – മനസ് തുറന്നു ബാബുരാജ്\nജയറാമിനൊപ്പം ബാബുരാജ് വീണ്ടുമെത്തുന്നു !! ഇത്തവണ ചിരിപ്പിക്കുന്ന വില്ലൻ….\n‘അമ്മ’ എന്ന സംഘടനയെ നാല് കഷണമാക്കിയത് W.C.C – ബാബുരാജ്\nRelated Topics:Baburaj, reveals their love story, Vani vishwanath\nഅതെ, ചങ്ങാതി, മാമാങ്കം എന്ന സിനിമ ഈ ഡീഗ്രേഡിങ്ങില് തളരില്ല,ഇതിലുമേറെ പ്രതിസന്ധികളെ അതിജീവിച്ചാണല്ലോ ഈ സിനിമ സ്‌ക്രീനിലെത്തിയതുതന്നെ!\nBy Vyshnavi Raj Raj December 14, 2019\nകഴിഞ്ഞ ദിവസമാണ് ആരാധകർ ഏറെ കാത്തിരുന്ന ബ്രഹ്മാണ്ഡ ചിത്രം മാമാങ്കമ്ബ് റിലീസ് ആയത്.മികച്ച ചിത്രമെന്ന് പലരും അഭിപ്രായപ്പെടുമ്പോഴും ചിലരിൽ നിന്നും മോശമായ...\nഒരുമിച്ച് കഴിയാനാവില്ലെന്ന് മനസ്സിലാക്കി വേർപിരിഞ്ഞു;മക്കളായ കല്യാണിയും സിദ്ധാര്‍ത്ഥും ഈ തീരുമാനത്തെ പിന്തുണച്ചു!\nആരാധകരെ ഞെട്ടിച്ച വിവാഹമോചനങ്ങളിലൊന്നായിരുന്നു പ്രിയദർശന്റെയും ലിസിയുടെയും.24 വര്‍ഷത്തിന് ശേഷം 2014 ഡിസംബര് 1നാണ് ഇരുവരും വേർപിരിഞ്ഞത്ഒരുമിച്ച് കഴിയാനാവില്ലെന്ന് മനസ്സിലാക്കിയതിന് പിന്നാലെയായിരുന്നു ഇരുവരും...\nമരുന്ന് വാങ്ങാൻ വൃദ്ധക്ക് 50 രൂപ കൊടുത്തിട്ട് വീഡിയോ എടുത്ത് ടിക് ടോക്കി. മുടിഞ്ഞ അല്പത്തരം…താരാ കല്യാൺ!\nമിനിസ്‌ക്രീനിലൂടെ മലയാളികള്‍ക്ക് ഏറെ പ്രിയങ്കരിയായ താരമാണ് താര കല്യാണ്. താരയ്ക്കും മകള് സൗഭാഗ്യ വെങ്കിടേഷിനും ടിക് ടോക്കില് ലക്ഷക്കണക്കിന് ഫോളോവേഴ്‌സാണ് ഉള്ളത്....\nവളരെ തെറ്റിദ്ധരിക്കപ്പെട്ട ഒരു മനുഷ്യനാണ് ബി ഉണ്ണിക്കൃഷ്ണൻ;വെളിപ്പെടുത്തലുമായി വിധു വിൻസെന്റ്!\nസംവിധായകനും നിര്‍മ്മാതാവുമായ ബി ഉണ്ണിക്കൃഷ്ണനെ കുറിച്ച് സംവിധായിക വിധു വിന്‍സെന്റ് പങ്കുവെച്ച കാര്യങ്ങളാണ് ഇപ്പോൾ സോഷ്യൽ മീഡിയയിൽ പ്രചരിക്കുന്നത്. വളരെ തെറ്റിദ്ധരിക്കപ്പെട്ട...\nലഹരി ഉപയോഗിക്കുന്ന ഒരുത്തനും എന്റെ ഒപ്പം ഒരു പണിക്കും ഇറങ്ങരുത് എന്ന് ഞാന് ആദ്യമേ പറഞ്ഞിട്ടുള്ളതാ;ഷെയിന്റെ മാസ് ഡയലോഗ്!\nഇപ്പോൾ സോഷ്യൽ മീഡിയയിലെ താരം ഷെയ്ൻ നിഗമാണ്.ഷെയ്ൻ നിഗത്തിനെതിരെ നിരവധി വിമർശനങ്ങളാണ് പുറത്തുവരുന്നത്.എന്നാൽ ഇപ്പോളിതാ താരം പൂർവ്വാധികം ശക്തിയോടെ തിരിച്ചുവരികയാണ്.വലിയ പെരുന്നാള്...\nസിനിമയിൽ നിന്നും ആദ്യമായി എന്റെ കൈയിൽ നിന്നും ആയിരം രൂപ വാങ്ങിയായിരുന്നു തുടക്കം; ഒരിക്കലും ഒരു മണ്ടത്തരം കാണിക്കുന്ന ആളല്ല ദിലീപ്- ജി. സുരേഷ് കുമാര്\nകലാഭവൻ മണിയുടെ ശുപാർശയുണ്ടായിട്ടും അന്ന് ഒഴിവാക്കി; മധുര പ്രതികാരം ചെയ്ത് ടിനി ടോം ; കഥ ഇങ്ങനെ ;-\nഅവളുടെ തുടക്കം ഞാൻ ജനിക്കുന്നതിനും മുൻപ്;വെളിപ്പെടുത്തലുമായി ബീന ആന്റണിയുടെ ഭർത്താവ്!\nസഹിക്കുന്നതിലും മേലെയാണ്… ഈ റാസ്കൽ എന്നെ കുറേ നാളുകളായി ഉപദ്രവിക്കുന്നു!! അവനറിയേണ്ടത് ഒരേയൊരു കാര്യം മാത്രമാണ്; തുറന്നടിച്ച് ആദിത്യൻ\nബേബി ഷവർ ആഘോഷിച്ച് ഉർവ്വശി; താരത്തിന്റെ നിറ വയറുമായുള്ള ചിത്രങ്ങൾ വൈറലാകുന്നു!\nഈ തലതെറിച്ചവനെ ചുമക്കണോ ? ‘അമ്മ’യിൽ ഷൈയ്‌നിനെതിരെ നീക്കം. പൊട്ടിത്തെറിച്ച് നിർമ്മാതാക്കൾ. എന്തൊരു ദുരന്തമാണ്…….\nരണ്ട് നായകന്മാർ ഉള്ള സിനിമയിൽ മമ്മൂട്ടി യ്ക്ക് അഭിനയിക്കാൻ താല്പര്യമില്ല; ഡ്രൈവിംഗ് ലൈസൻസിൽ മമ്മൂട്ടിയ്ക്ക് പകരം പൃഥ്വിരാജ്; വെളിപ്പെടുത്തി സംവിധായകൻ ജീൻപോൾ ലാൽ!\nസഹോദരിയുടെ വിവാഹത്തിൽ തിളങ്ങി സാനിയയും മകനും; ചിത്രങ്ങൾ ഏറ്റെടുത്ത് ആരാധകർ!\nമമ്മൂട്ടിയുടെ ധൈര്യം അത് ഒര് ഒന്നൊന്നര ധൈര്യം തന്നെ.. സംഭവം കേൾക്കണ്ടേ?\nജോലി ചോദിച്ചപ്പോൾ അഭിയനയമെന്ന് പറഞ്ഞു, അയാളുടെ മറുപടി ഒരിയ്ക്കലും മറക്കാനാവില്ല; വെളിപ്പെടുത്തി നിത്യ മേനോൻ!


415.84 കോടി രൂപ പ്രവര്‍ത്തന ലാഭം നേടി ഇസാഫ് സ്‌മോള് ഫിനാന്‍സ് ബാങ്ക് | ESAF small finance bank fy21 results\n415.84 കോടി രൂപ പ്രവര്‍ത്തന ലാഭം നേടി ഇസാഫ് സ്‌മോള് ഫിനാന്‍സ് ബാങ്ക്\nമുന്‍വര്‍ഷത്തെക്കാള് 28.07 ശതമാനം വര്‍ധന.\n|27 May 2021 6:43 AM GMT\nമാര്‍ച്ച് 31ന് അവസാനിച്ച 2020-21 സാമ്പത്തിക വര്‍ഷം ഇസാഫ് സ്‌മോള് ഫിനാന്‍സ് ബാങ്കിന്റെ പ്രവര്‍ത്തന ലാഭം 28.07 ശതമാനം വര്‍ധിച്ച് 415.84 കോടി രൂപയിലെത്തി. മുന് വര്‍ഷം 324.70 കോടി രൂപയായിരുന്നു ഇത്. നിക്ഷേപങ്ങളിലും 28.04 ശതമാനം വാര്‍ഷിക വര്‍ധന ഉണ്ടായി. മുന് വര്‍ഷത്തെ 7028 കോടി രൂപയില് നിന്നും ഇത്തവണ നിക്ഷേപം 8999 കോടി രൂപയായി ഉയര്‍ന്നു. കറന്റ് അക്കൗണ്ട് ആന്റ് സേവിംഗ്‌സ് അക്കൗണ്ട് (കാസ) നിക്ഷേപം 81.99 ശതമാനം വര്‍ധിച്ച് മുന് വര്‍ഷത്തെ 960 കോടി രൂപയില് നിന്നും 1784 കോടി ആയി വര്‍ധിച്ചു.\nറിസര്‍വ് ബാങ്ക് വ്യവസ്ഥകള് പ്രകാരം കരുതല് നീക്കിയിരിപ്പായി 91 കോടി രൂപ മാറ്റിവച്ചതോടെ ബാങ്കിന്റെ വാര്‍ഷിക അറ്റാദായം 105.40 കോടി രൂപയായി. മുന് വര്‍ഷം ഇത് 190.39 കോടി രൂപയായിരുന്നു. 'മഹാമാരി സൃഷ്ടിച്ച കടുത്ത വെല്ലുവിളികള്‍ക്കിടയിലും പ്രവര്‍ത്തന ലാഭത്തിലും മൊത്തം ബിസിനസിലും ബാങ്കിന് നല്ല പുരോഗതി കൈവരിക്കാന് കഴിഞ്ഞു. ഉപഭോക്താക്കള് ഞങ്ങളിലര്‍പ്പിച്ച ദൃഢവിശ്വാസത്തിന്റെ പിന്‍ബലത്തില് രാജ്യത്തുടനീളം ഇസാഫിന്റെ സാന്നിധ്യം വിപുലപ്പെടുത്തിയതും ഇക്കാലയളവില് കൈവരിച്ച നേട്ടമാണ്. സാമ്പത്തിക വര്‍ഷത്തെ നീക്കിയിരിപ്പ് അനുപാതം വര്‍ധിപ്പിച്ചതാണ് അറ്റാദായത്തിലെ കുറവിന് കാരണമായത്,' ഇസാഫ് സ്‌മോള് ഫിനാന്‍സ് ബാങ്ക് മാനേജിംഗ് ഡയറക്ടറും സിഇഒയുമായ കെ പോള് തോമസ് പറഞ്ഞു.\nമൊത്തം വായ്പകള് 27.37 ശതമാനം വര്‍ധിച്ച് 6606 കോടി രൂപയില് നിന്നും 8415 കോടി രൂപയിലെത്തി. മൊത്തം ബിസിനസ് 25.85 ശതമാനം വര്‍ധിച്ച് 17,425 കോടി രൂപയിലെത്തി. കഴിഞ്ഞ വര്‍ഷം ഇത് 13,846 കോടി രൂപയായിരുന്നു. മാര്‍ച്ച് 31ന് അവസാനിച്ച 2020-21 സാമ്പത്തിക വര്‍ഷം ബാങ്ക് 162.59 കോടി രൂപയുടെ മൂലധനം സമാഹരിച്ചു. മൂലധന പര്യാപ്തതാ അനുപാതം 20 ബേസ് പോയിന്റുകള് വര്‍ധിച്ച് 24.23 ശതമാനത്തിലെത്തിക്കാനും ബാങ്കിനു കഴിഞ്ഞു. അതേ സമയം മഹാമാരി കാരണം താഴെ തട്ടിലുണ്ടായ കടുത്ത പ്രതിസന്ധി ധനശേഖരണ കാര്യക്ഷമതയെ പ്രതികൂലമായി ബാധിക്കുകയും ഇതുമൂലം മൊത്ത നിഷ്‌ക്രിയ ആസ്തി 6.70 ശതമാനത്തിലും അറ്റ നിഷ്‌ക്രിയ ആസ്തി 3.88 ശതമാനത്തിലുമെത്തിയെന്നും ബാങ്ക് അറിയിച്ചു.\nESAF Small Finance Bank fy21 results


റോഡിലെ വെള്ളക്കെട്ടില് വാഹനവുമായി ഇറങ്ങുന്നവരുടെ ശ്രദ്ധക്ക്; ചെയ്യേണ്ടതും ചെയ്യരുതാത്തതും\nഴക്കാലം വാഹനങ്ങളുടെ കാര്യത്തിലും ശ്രദ്ധ വേണ്ട കാലമാണ്. എഞ്ചിനില് വെള്ളം കയറുന്നതാണ് മിക്ക വാഹനങ്ങളുടെയും പ്രശ്നം. ഇക്കാര്യങ്ങള് ശ്രദ്ധിച്ചാല് വെള്ളം മൂലമുണ്ടാകുന്ന തകരാറുകളില് നിന്നും വാഹനത്തെ ഒരു പരിധിവരെ സംരക്ഷിക്കാം.\nകനത്ത മഴയില് ഉരുള്‍പൊട്ടലും നദികളുടെ വഴിമാറിയൊഴുക്കലുമൊക്കെ എപ്പോള് വേണമെങ്കിലും പ്രതീക്ഷിക്കാം. മഴക്കാലം വാഹനങ്ങളുടെ കാര്യത്തിലും ശ്രദ്ധ വേണ്ട കാലമാണ്. എഞ്ചിനില് വെള്ളം കയറുന്നതാണ് മിക്ക വാഹനങ്ങളുടെയും പ്രശ്നം. വാഹനത്തിൽ വെള്ളം കയറിയാല് എന്തു ചെയ്യണമെന്ന് പലര്‍ക്കും വലിയ ധാരണയുണ്ടാകില്ല. ഇക്കാര്യങ്ങള് ശ്രദ്ധിച്ചാല് വെള്ളം മൂലമുണ്ടാകുന്ന തകരാറുകളില് നിന്നും വാഹനത്തെ ഒരു പരിധിവരെ സംരക്ഷിക്കാം.\nമുന്നിലുള്ള വെള്ളക്കെട്ട് മറ്റു വാഹനങ്ങൾ കടക്കുന്നതു കണ്ട് നിങ്ങളും ശ്രമിക്കരുത്. കാരണം ഓരോ വാഹനത്തിലെയും ഫിൽറ്ററും സ്‌നോർക്കലുമൊക്കെ ഘടിപ്പിച്ചിരിക്കുന്നത് വ്യത്യസ്തമായിട്ടാണ്. ഇതിലൂടെ വെള്ളം അകത്തു കടന്നേക്കാം. ഏതെങ്കിലും സാഹചര്യത്തില് ചെറിയ വെള്ളക്കെട്ടിലൂടെ വാഹനം ഓടിക്കുമ്പോൾ ഫസ്റ്റ് ഗിയറിലോ, സെക്കൻഡ് ഗിയറിലോ മാത്രം ഓടിക്കുക. ഗിയർ മാറ്റാൻ ശ്രമിക്കരുത്. മാറ്റുമ്പോൾ എക്സോസ്റ്റിലൂടെ വെള്ളം ഇരച്ചുകയറി എൻജിൻ നിശ്ചലമാകാനുള്ള സാധ്യത ഏറെയാണ്\nവെള്ളക്കെട്ടില് ഓഫായിക്കിടക്കുന്ന വാഹനം പെട്ടെന്ന് വീണ്ടും സ്റ്റാർട്ട് ചെയ്യരുത്. സ്റ്റാർട്ട് ചെയ്യുമ്പോൾ എൻജിനിലേക്ക് വായു എത്തിക്കുന്ന എയർ ഇൻടേക്ക് സംവിധാനം വഴി വെള്ളം എൻജിനിലേക്കെത്താന് സാധ്യത ഏറെയാണ്. സ്റ്റാര്‍ട്ട് ചെയ്യാതെ എത്രയും പെട്ടെന്ന് വെള്ളക്കെട്ടിൽനിന്നു വാഹനം നീക്കുക. അതുപോലെ ബാറ്ററി ടെർമിനലുകൾ എത്രയും പെട്ടെന്ന് മാറ്റി വർക്‌ഷോപ്പിലെത്തിക്കുക. ഇൻഷുറൻസ് കമ്പനിക്കാരെയും വിവരം അറിയിക്കുക. ഇരുചക്ര വാഹനങ്ങള് ഈർപ്പം കേറിയിരിക്കുന്ന അവസരത്തിൽ ക്രാങ്ക് ചെയ്യാൻ ശ്രമിക്കുമ്പോൾ എൻജിൻ പൊട്ടിത്തെറിക്കാനുള്ള സാധ്യത തള്ളിക്കളയാനാവില്ല.\nഓട്ടമാറ്റിക് ട്രാൻസ്മിഷനുള്ളതാണ് വാഹനമെങ്കില് നിരപ്പായ എന്തെങ്കിലും പ്രതലത്തിൽവച്ചുവേണം കെട്ടിവലിക്കാൻ. ഇത് സാധ്യമല്ലെങ്കിൽ മുൻ വീലുകൾ അല്ലെങ്കിൽ ഡ്രൈവിങ് വീലുകൾ ഗ്രൗണ്ടിൽനിന്നുയർത്തി വലിക്കണം. വെള്ളക്കെട്ടിൽപെട്ടാൽ വാഹനം തള്ളി വെള്ളമില്ലാത്തിടത്തേക്ക് മാറ്റുകയാണ് ആദ്യം ചെയ്യേണ്ടത്. പിന്നീട് കെട്ടിവലിച്ച് അടുത്തുള്ള വർക്ക്ഷോപ്പിൽ എത്തിക്കുക.\nഎന്‍ജിന് ഓയില് മാറ്റുക\nഎയർഫിൽറ്റർ, ഓയിൽ ഫിൽറ്റർ, ഫ്യുവൽ ഫിൽറ്റർ എന്നിവ മാറ്റി പുതിയ ഘടിപ്പിക്കണം. ഒപ്പം എൻജിനിലേയ്ക്ക് വെള്ളം കയറാൻ സാധ്യതയുള്ള എല്ലാം എയർ ഭാഗങ്ങളും നന്നായി വൃത്തിയാക്കണം. വെള്ളം കയറിയ എൻജിന്‍റെ ഓയിൽ മൂന്നു തവണയെങ്കിലും ക്ലീൻ ചെയ്യണം.\nഎഞ്ചിൻ ഓയിൽ നിറച്ചതിന് ശേഷം ജാക്കി വെച്ച് മുൻ വീലുകൾ ഉയർത്തുക. തുടര്‍ന്ന് ടയര് കൈകൊണ്ട് കറക്കി ഓയിൽ എൻജിന്റെ എല്ലാ ഭാഗത്തും എത്തിക്കുക. പതിനഞ്ചു മിനിട്ടുവരെയെങ്കിലും ഇങ്ങനെ ചെയ്യുക. വീണ്ടും ഓയില് മുഴുവൻ മാറ്റി വീണ്ടും നിറച്ച് ടയർ കറക്കിക്കൊടുക്കുക. ചുരുങ്ങിയത് മൂന്നു തവണയെങ്കിലും ഇത് ആവർത്തിക്കുക. വെള്ളം കയറിയിട്ടുള്ള എല്ലാ ഭാഗങ്ങളും നന്നായി വൃത്തിയാക്കി ഈർപ്പരഹിതമാക്കുക. ഈർപ്പം ഉണ്ടെങ്കിൽ തുരുമ്പ് പിടിക്കാനുള്ള സാധ്യത ഏറെയാണ്.\nഇലക്ട്രിക് ഘടകങ്ങള് പരിശോധിക്കണം. ഫ്യൂസുകൾ മാറ്റി പുതിയവ സ്ഥാപിക്കുക.ഇലക്ട്രിക് പാര്‍ട്സുകള് ഷോർട്ട് ആകുന്നുണ്ടെങ്കിൽ അവ മാറ്റുക. ഫ്യൂസുകൾ മാറ്റിയിടുക.\nമഴയത്ത് എൻജിനകത്തേക്കു വെള്ളം കയറി തകരാർ സംഭവിച്ചാൽ വാഹനത്തിന് ഇൻഷുറൻസ് പരിരക്ഷയുണ്ട്. എന്നാൽ വാഹനം വെള്ളക്കെട്ടിലേക്കിറക്കി ഓടിച്ചതിനു ശേഷമുണ്ടായ തകരാറുകള്‍ക്ക് ഇൻഷുറൻസ് ലഭിക്കില്ല. പാർക്ക് ചെയ്തിരിക്കുമ്പോഴോ ഡ്രൈവ് ചെയ്യുന്നതിനിടെ പെട്ടെന്നു വെള്ളപ്പൊക്കം ഉണ്ടായി എൻജിനകത്തു വെള്ളം കയറിയാൽ പരിരക്ഷ ലഭിക്കും. വെള്ളം കയറിയ എൻജിൻ ഓൺ ആക്കാൻ ശ്രമിച്ച് കാർ തകരാറിലായാൽ ഇൻഷുറൻസ് ലഭിക്കില്ല.\nറോഡില് കാറിന്‍റെ എക്സ്ഹോസ്റ്റ് ലെവലില് വെള്ളം ഉണ്ടെങ്കില് കാറിന് കേടുപാടു വരുമെന്ന് ഉറപ്പാണ്. ഇത്തരത്തില് ഉയര്‍ന്ന വെള്ളമുള്ള റോഡിലേക്ക് കാര് ഇറക്കരുത്. എക്സ്ഹോസ്റ്റില് വെള്ളം കയറിയാല് വാഹനം തനിയെ ഓഫാകും. വെള്ളത്തില് കാര് ഓഫായാല് പിന്നീട് സ്റ്റാര്‍ട്ട് ചെയ്യാന് ശ്രമിക്കരുത്. ഇത് എന്‍ജിനുള്ളില് വെള്ളം കയറാന് ഇടയാക്കും.\nപെരുമഴയത്ത് റോഡ് വ്യക്തമായി കാണാൻ സാധിക്കുന്നില്ലെങ്കിൽ ഡ്രൈവ് ചെയ്യാന് ശ്രമിക്കരുത്. ഡ്രൈവ് ചെയ്യേണ്ടി വരുമ്പോൾ ഫോഗ്‌ലാംപ്, ഹെഡ്‌ലൈറ്റ് (ഡിം മോഡ്) ഓൺ ചെയ്യുക. പതുക്കെ ഓടിക്കുക. റോഡ് സൈഡുകളില് പാർക്ക് ചെയ്യേണ്ട അവസരങ്ങളിൽ ഹസാഡ് ലൈറ്റ് ഓൺ ചെയ്യാം. മഴയത്ത് എസി കുറച്ചിടുമ്പോൾ ഗ്ലാസിൽ മിസ്റ്റ് പിടിക്കാന് സാധ്യത ഏറെയാണ്. ഇതൊഴിവാക്കാൻ കാറിനകത്തെ ഊഷ്മാവ് 20–22 ഡിഗ്രി സെൽഷ്യസ് ആയി സെറ്റ് ചെയ്യുക. ഇത് മിസ്റ്റ് ഒഴിവാക്കാന് സഹായിക്കും.


Israeli Newspaper Says 'The Most Important PM Of The World Is Coming' | 'ഉണരൂ, ലോകത്തിലെ ഏറ്റവും പ്രധാനപ്പെട്ട പ്രധാനമന്ത്രി വരുന്നൂ'; സന്ദർശനത്തിന് മുന്നോടിയായി ഇന്ത്യൻ പ്രധാനമന്ത്രിയെ പ്രശംസിച്ചു കൊണ്ട് ഇസ്രയേൽ പത്രം; നരേന്ദ്ര മോദിയെ ട്രംപിനേക്കാൾ പ്രാധാന്യത്തോടെ സ്വീകരിക്കണമെന്ന് ലേഖനം - MarunadanMalayalee.com\nJune 28, 201708:26 AM IST Permalink\nജറുസലേം: പ്രധാനമന്ത്രി നരേന്ദ്ര മോദിയുടെ അമേരിക്കൻ സന്ദർശനം വിജയകരമായി പര്യവസാനിച്ചതിന് പിന്നാലെ ഇസ്രയേൽ സന്ദർശനത്തിന് ഒരുങ്ങുകയാണ് മോദി. മോദിയെ എതിരേൽക്കാൻ വേണ്ടി എല്ലാ ഒരുക്കങ്ങളും പൂർത്തിയാക്കി കഴിഞ്ഞു. ലോകത്തെ ഏറ്റവും ശക്തമായ ജനാധിപത്യ രാജ്യത്തിലെ പ്രധാനമന്ത്രി സന്ദർശിക്കാൻ എത്തുന്നതിനെ വളരെ പ്രാധാന്യത്തോടെയാണ് ഇസ്രയേൽ മാധ്യമങ്ങൾ കാണുന്നത്. ലോകത്തെ ഏറ്റവും പ്രധാനപ്പെട്ട പ്രധാനമന്ത്രി എന്നാണ് ഇസ്രയേൽ മോദിയെ വിശേഷിപ്പിച്ചിരിക്കുന്നത്.\nഇസ്രയേൽ പത്രമാണ് മോദിയെ പ്രശംസിസിച്ച് രംഗത്തെത്തിയത്. മോദിയുടെ ഇസ്രയേൽ സന്ദർശനത്തിന് മുന്നോടിയായി, പ്രമുഖ ബിസിനസ് പത്രമായ ദി മേക്കറിന്റെ ഹീബ്രൂ എഡിഷനിലെ എഡിറ്റ് പേജിലാണ് പ്രശംസ. ഇസ്രയേൽ സന്ദർശിക്കുന്ന ആദ്യ ഇന്ത്യൻ പ്രധാനമന്ത്രിയാണു നരേന്ദ്ര മോദി.\n'ഉണരൂ, ലോകത്തിലെ ഏറ്റവും പ്രധാനപ്പെട്ട പ്രധാനമന്ത്രി വരുന്നൂ' എന്നാണു ലേഖനത്തിൽ മോദിയെ വിശേഷിപ്പിക്കുന്നത്. ഇന്ത്യൻ നയതന്ത്ര ബന്ധങ്ങളെക്കുറിച്ചും പ്രതീക്ഷകളെക്കുറിച്ചും ലേഖനത്തിൽ വിശദീകരിക്കുന്നു. യുഎസ് പ്രസിഡന്റ് ഡോണൾഡ് ട്രംപ് രാജ്യത്തെത്തിയത് വൻ പ്രതീക്ഷകളോടെയാണ്. എന്നാൽ അദ്ദേഹത്തിന്റെ സന്ദർശനം നിരാശപ്പെടുത്തി. രാജ്യം രൂപീകരിക്കപ്പെട്ട് ഏഴു പതിറ്റാണ്ടിനുശേഷം ആദ്യമെത്തുന്ന ഇന്ത്യൻ പ്രധാനമന്ത്രിയെ ട്രംപിനേക്കാൾ പ്രാധാന്യത്തോടെ സ്വീകരിക്കണമെന്നും ലേഖനം ആവശ്യപ്പെടുന്നു.\nമറ്റ് ഇസ്രയേൽ മാധ്യമങ്ങളും മോദിയുടെ സന്ദർശനത്തെ പ്രാധാന്യത്തോടെയാണു കാണുന്നത്. ഇന്ത്യയുമായും മോദിയുമായും ബന്ധപ്പെട്ട വാർത്തകൾക്കു പ്രത്യേക പരിഗണനയും മാധ്യമങ്ങൾ നൽകുന്നുണ്ട്. ലോകത്തിലെ ഏറ്റവും വലിയ ജനാധിപത്യ രാജ്യത്തിന്റെ പ്രധാനമന്ത്രി ഇസ്രയേൽ സന്ദർശനത്തിന് എത്തുമ്പോൾ ഫലസ്തീൻ സന്ദർശിക്കുകയോ പ്രസിഡന്റ് മഹമൂദ് അബ്ബാസുമായി കൂടിക്കാഴ്ച നടത്തുകയോ ചെയ്യുന്നില്ലെന്നതു അഭിനന്ദനാർഹമാണെന്നും മാധ്യമങ്ങൾ അഭിപ്രായപ്പെട്ടു.\nപ്രധാന മാധ്യമമായ ജറുസലേം പോസ്റ്റാകട്ടെ മോദിയുടെ സന്ദർശനം പ്രമാണിച്ച് പ്രത്യേക പേജ് തന്നെ ആരംഭിച്ചു. നേരത്തെ അന്താരാഷ്ട്ര യോഗദിനത്തിന് വൻ പ്രാധാന്യമാണ് ഇസ്രയേൽ മാധ്യമങ്ങൾ നൽകിയത്. രാഷ്ട്രം ഉണ്ടായി എഴുപത് വർഷങ്ങൾക്ക് ശേഷം ആദ്യമായാണ് ഒരു ഇന്ത്യൻ പ്രധാനമന്ത്രി ഇസ്രയേൽ സന്ദർശിക്കുന്നതെന്ന് ഇസ്രയേൽ പ്രധാനമന്ത്രി ബെഞ്ചമിൻ നെതന്യാഹു ചൂണ്ടിക്കാട്ടിയിരുന്നു. അടുത്തയാഴ്ച തന്റെ അടുത്ത സുഹൃത്ത് നരേന്ദ്ര മോദി എത്തുന്നുണ്ടെന്നും അത് ഇസ്രയേലിന് ചരിത്ര നിമിഷമാണെന്നും നെതന്യാഹു ട്വീറ്റ് ചെയ്തു.\nജൂലൈ നാലിനാണ് മോദി ഇസ്രയേൽ സന്ദർശിക്കുന്നത്. ജൂലൈ5ന് ടെൽ അവീവിൽ നടക്കുന്ന ചടങ്ങിൽ ഇന്ത്യൻ വംശജരായ ഇസ്രയേൽ പൗരന്മാരെ നരേന്ദ്ര മോദി അഭിസംബോധന ചെയ്യും. ഇരുരാജ്യങ്ങളും തമ്മിൽ കാൽ നൂറ്റാണ്ടായുള്ള ബന്ധം മോദി അനുസ്മരിക്കും. ഇസ്രയേലുമായി 40 മില്യൺ ഡോളറിന്റേതടക്കം വിവിധ കരാറുകളിലും മോദി ഒപ്പിടും. ഇസ്രയേൽ പ്രധാനമന്ത്രി നെതന്യാഹു ഒരുക്കുന്ന അത്താഴവിരുന്നിലും മോദി പങ്കെടുക്കും.\nഇന്ത്യാ ഇസ്രയേൽ നയതന്ത്രബന്ധം ആരംഭിച്ചതിന്റെ ഇരുപത്തിയഞ്ചാം വാർഷികത്തിന്റെ ഭാഗമായാണ് മോദിയുടെ ഇസ്രയേൽ സന്ദർശനം. നെതന്യാഹുവും മോദിയും തമ്മിൽ വിദേശത്ത് യുഎൻ വേദികളിൽ ഇതിനകം രണ്ടുതവണ കൂടിക്കാഴ്ച നടത്തിയിട്ടുണ്ട്. മാത്രമല്ല, ഫോണിൽ നിരന്തരം ചർച്ചകളും നടത്താറുള്ള കാര്യം നെതന്യാഹു അനുസ്മരിച്ചു. പ്രതിരോധ രംഗത്തെ ഇന്ത്യ- ഇസ്രയേൽ സഹകരണം അന്താരാഷ്ട്രരംഗത്ത് തന്നെ ഏറെ ചർച്ചചെയ്യപ്പെടുന്നതാണ്. മോദിയുടെ സന്ദർശനത്തിന്റെ ഭാഗമായി ഇരുരാജ്യങ്ങളും തമ്മിൽ കൂടുതൽ പ്രതിരോധ കരാറുകളിൽ ഒപ്പിടുമെന്ന് പ്രതീക്ഷിക്കപ്പെടുന്നു.\nമോദിയുടെ സന്ദർശനത്തിന് മുന്നോടിയായി ഇതിനകം വിവിധ ഇന്ത്യൻ സംഘങ്ങൾ ഇസ്രയേലിൽ സന്ദർശനം നടത്തി ഇസ്രയേലി അധികൃതരുമായി ചർച്ചകൾ പൂർത്തിയാക്കിയിരുന്നു. ദേശീയ സുരക്ഷാ ഉപദേഷ്ടാവ് അജിത് ഡോവൽ, മുതിർന്ന സെക്രട്ടറിമാർ, കൃഷിവകുപ്പ് സഹമന്ത്രി എസ്എസ് അലുവാലിയ നേതൃത്വം നൽകിയ 11 അംഗ സംഘം എന്നിവരുടെ സന്ദർശനം ഇതിനകം പൂർത്തിയായിരുന്നു.\nദിനപത്രത്തിലൂടെ കൊറോണ പടരുമോ? സോഷ്യൽ മീഡിയയിൽ ചൂടൻ ചർച്ച\nക്ലാസിഫെഡ് അല്ലാതെ ഒരു പരസ്യം പോലും ഇല്ലാതെ മാതൃഭൂമി


മമ്മൂട്ടിയും ജോഷിയും - ഒരു വലിയ സര്‍പ്രൈസ് അണിയറയില് ഒരുങ്ങുന്നു?! | Webdunia Malayalam\nവ്യാഴം, 20 ഏപ്രില് 2017 (16:39 IST)\nസിനിമാ ചരിത്ര നേട്ടത്തില് ഏറ്റവും ഉയരത്തിലെത്താൻ ഗ്രേറ്റ് ഫാദർ!\nമമ്മൂട്ടിയും പൃഥ്വിയും ഒന്നിക്കുന്നു! വെറും കളിയല്ല, ഇതൊരു ഒന്നൊന്നര കളിയാകും!\nഇവിടെ ഞങ്ങള് തമ്മില് തല്ലുമായിരിക്കാം, പക്ഷേ ലാലേട്ടനെ തൊട്ടാല് സഹിക്കില്ല, പൊറുക്കില്ല - മമ്മൂട്ടി ഫാന്‍സ് !\nമമ്മൂട്ടിയും ജോഷിയും ഇനി എന്ന് ഒന്നിക്കും? ആ കോമ്പിനേഷന്‍റെ ആരാധകരുടെ വലിയ ചോദ്യമാണിത്. രഞ്ജന് പ്രമോദിന്‍റെ തിരക്കഥയില് ഒരു മമ്മൂട്ടി - ജോഷി പ്രൊജക്ട് വരുന്നതിനെക്കുറിച്ച് മുമ്പ് വാര്‍ത്തകളൊക്കെ വന്നിരുന്നു. എന്നാല് അത് പിന്നീട് ഒരു മോഹന്‍ലാല് പ്രൊജക്ടായി മാറി. എന്തായാലും മമ്മൂട്ടിയും ജോഷിയും സമീപഭാവിയില് ഒന്നിക്കാന് സാധ്യതയുണ്ടെന്നാണ് റിപ്പോര്‍ട്ടുകള്. ചെറിയ അഭിപ്രായവ്യത്യാസങ്ങള് മാത്രമായിരുന്നു ഇരുവരും തമ്മില് ഉണ്ടായിരുന്നതെന്നും സൂചനകള്.\n1983ല് പുറത്തിറങ്ങിയ ‘ആ രാത്രി’ ആണ് മമ്മൂട്ടി - ജോഷി ടീമിന്‍റെ ആദ്യ സിനിമ. അതിന് ശേഷം 20 വര്‍ഷക്കാലം ഈ ടീം അക്ഷരാര്‍ത്ഥത്തില് പ്രേക്ഷകരെ ത്രില്ലടിപ്പിച്ചു. കൊടുങ്കാറ്റ്, കോടതി, അലകടലിനക്കരെ, മുഹൂര്‍ത്തം 11.30ന് തുടങ്ങി വമ്പന് ഹിറ്റുകളുടെ നിര.\nമമ്മൂട്ടിയുടെ ഏറ്റവുമധികം ചിത്രങ്ങള് സംവിധാനം ചെയ്തതിന്‍റെ റെക്കോര്‍ഡ് ജോഷിയുടെ പേരിലാണ് - 34 സിനിമകള്. പലതും മെഗാഹിറ്റുകള്. ഈ ടീമില് നിന്ന് മറ്റൊരു ന്യൂഡെല്‍ഹി ഉണ്ടാകുമോ? കാത്തിരിക്കാം.\nകമ്യൂണിസം രക്തത്തില് കലര്‍ന്ന കഥാപാത്രങ്ങളെ കേന്ദ്രമാക്കി സിനിമകള് സൃഷ്ടിക്കപ്പെടുന്ന ...


വളവാങ്ങി നൽകാത്തതിന്റെ പേരിൽ പെൺകുട്ടി ഫിനോയില് കുടിച്ച് ആത്മഹത്യക്ക് ശ്രമിച്ചു - Janayugom Online\nവളവാങ്ങി നൽകാത്തതിന്റെ പേരിൽ പെൺകുട്ടി ഫിനോയില് കുടിച്ച് ആത്മഹത്യക്ക് ശ്രമിച്ചു. വീട്ടുകാരുടെ കൺമുന്‍പിൽ വെച്ചാണ് പെൺകുട്ടി ആത്മഹത്യക്ക് ശ്രമിച്ചത്. ഇതിൽ മനം നൊന്ത അമ്മ കെട്ടിടത്തിന്റെമുകളിൽ നിന്ന് ചാടി ആത്മഹത്യക്ക് ശ്രമിച്ചു. മുംംബെയിലെ ഓഷിവാര മേഖലയിലാണ് സംഭവം നടന്നത്.\nഒരു പെട്ടി വളയ്ക്ക് വേണ്ടിയാണ് പ്രിയയും അമ്മ സാഷി കോമള് സാഗറും തമ്മില് വഴക്കിട്ടതെന്ന് പൊലീസ് പറഞ്ഞു. ഇതേ തുടര്‍ന്ന് വീട്ടുകാരുടെ മുൻപിൽ വെച്ച് പെണ്‍കുട്ടി ഫിനോയില് കുടിച്ചു. പ്രിയയെ ആശുപത്രിയിലേക്ക് കൊണ്ടുപോയ ബന്ധുക്കള് തിരികെ വീട്ടിലെത്തിയപ്പോഴാണ് സാഷിയെ കാണാതായ കാര്യം അറിയുന്നത്. തുടര്‍ന്ന് നടത്തിയ തെരച്ചിലില് കെട്ടിടത്തിന് മുകളില് നിന്ന് ചാടിയ നിലയില് സാഷിയെ കെട്ടിടത്തിന്‍റെ രണ്ടാം നിലയില് കണ്ടെത്തുകയായിരുന്നെന്ന് പൊലീസ് വിശദമാക്കി.\nEnglish summary: girl suicide attempt


കൊവിഡ് രോഗികളുടെ എണ്ണത്തിൽ രാജ്യത്ത് വീണ്ടും വൻ വർധനവ്, 24 മണിക്കൂറില് 16,922 പുതിയ കേസുകൾ.\nHome/News/കൊവിഡ് രോഗികളുടെ എണ്ണത്തിൽ രാജ്യത്ത് വീണ്ടും വൻ വർധനവ്, 24 മണിക്കൂറില് 16,922 പുതിയ കേസുകൾ.\nNews DeskJun 25, 2020, 04:41 am IST\nപ്രതിദിന കൊവിഡ് ബാധിതരുടെ എണ്ണത്തിൽ രാജ്യത്ത് വീണ്ടും വൻ വർധനവ് ഉണ്ടാവുകയാണ്. രാജ്യത്ത് രോഗം ബാധിക്കുന്നവരുടെ എണ്ണവും കൂടിക്കൊണ്ടേയിരിക്കുകയാണെന്നാണ്, ഏറ്റവും ഒടുവിൽ പുറത്ത് വന്ന കണക്കുകൾ ചൂണ്ടിക്കാണിക്കുന്നത്. കഴിഞ്ഞ 24 മണിക്കൂറിനുള്ളില് 16,922 പുതിയ കൊവിഡ് കേസുകളാണ് റിപ്പോർട്ട് ചെയ്യപ്പെട്ടത്. ഇതുവരെ റിപ്പോര്‍ട്ട് ചെയ്തതിൽ ഏറ്റവും ഉയര്‍ന്ന നിരക്കാണിത്. 24 മണിക്കൂറിനിടെ 418 മരണവും രാജ്യത്ത് നടന്നു. ഇതോടെ രാജ്യത്തെ ആകെ കൊവിഡ് മരണങ്ങൾ 14894 ആയി ഉയര്‍ന്നു. ആരോഗ്യ മന്ത്രാലയമാണ് ഏറ്റവും പുതിയ കൊവിഡ് കണക്കുകള് റിപ്പോര്‍ട്ട് ചെയ്തിരിക്കുന്നത്. ഇതോടെ രാജ്യത്തെ കൊവിഡ് കേസുകളുടെ എണ്ണം 4.7 ലക്ഷം കവിഞ്ഞിരിക്കുകയാണ്.\n24 മണിക്കൂറിനിടെ 16,922 കൊവിഡ് കേസുകൾ കൂടി റിപ്പോർട്ട് ചെയ്തതോടെ രാജ്യത്തെ ആകെ കൊവിഡ് ബാധിതരുടെ എണ്ണം 4,73,105 ആയി. ഇതില് നിലവില് 1,86,514 പേര് ചികിത്സയിലുണ്ട്. 2,71,696 പേര്‍ക്ക് രോഗം ഭേദമായി ആശുപത്രി വിട്ടു. അതേസമയം, രോഗം മൂലം 14,476 പേര്‍ക്ക് ജീവഹാനി സംഭവിച്ചിട്ടുണ്ടെന്നാണ് പുതിയ കണക്കുകള് പറയുന്നത്. രാജ്യത്ത് ബുധനാഴ്ച മാത്രം 2,07,8715 കൊവിഡ് പരിശോധനകള് നടത്തിയതായി ആരോഗ്യവകുപ്പ് പുറത്തുവിട്ട കണക്കുകള് വ്യക്തമാക്കുന്നു. ഇതോടെ രാജ്യത്ത് മൊത്തം നടത്തിയ കൊവിഡ് പരിശോധന 75 ലക്ഷം കവിഞ്ഞു. കൃത്യമായ കണക്കുകള് അനുസരിച്ച് 75,60,7821 പേരുടെ പരിശോധനയാണ് ഇതുവരെ നടത്തിയിരിക്കുന്നത്. ഇന്ത്യന് കൗണ്‍സില് ഓഫ് മെഡിക്കല് റിസര്‍ച്ച് ആണ് ഈ വിവരം പുറത്ത് വിട്ടത്.\nകൊവിഡ്-19 വ്യാപനം തുടരുന്ന സാഹചര്യത്തില് പശ്ചിമ ബംഗാളില് ലോക്ക് ഡൗണ് ജൂലൈ 31 വരെ നീട്ടിയിട്ടുണ്ട്. ട്രെയിന്, മെട്രോ സര്‍വീസുകള് അനുവദിക്കേണ്ടതില്ലെന്നും ബംഗാള് സര്‍ക്കാര് തീരുമാനിച്ചു. ജൂലൈ 31 വരെ കൂടുതല് ഇളവുകള് ഉണ്ടാകില്ലെന്നാണ് ഇത് സൂചന നൽകുന്നത്. ജൂലൈ 31 വരെ സ്‍കൂളുകളും കോളേജുകളും അടച്ചിടും. കൊവിഡ്-19 പ്രതിരോധത്തിന്‍റെ ഭാഗമായി പ്രഖ്യാപിച്ച നിലവിലെ ലോക്ക് ഡൗണ് പശ്ചിമ ബംഗാളില് അവസാനിക്കുന്നത് ജൂണ് 30-നാണ്. രാജ്യത്ത് അഞ്ചാം ഘട്ട ലോക്ക് ഡൗണ് അഥവാ അണ്‍ലോക്ക് 1 അവസാനിക്കുന്നതും ജൂണ് 30-നാണ്.


സംസ്ഥനത്ത് ഇന്ന് 791 പേർക്ക് കോവിഡ് :സ്ഥിതി അതിവ ഗുരുതരം | Kerala Speaks\nസംസ്ഥനത്ത് ഇന്ന് 791 പേർക്ക് കോവിഡ് :സ്ഥിതി അതിവ ഗുരുതരം\nകോട്ടയം: കേരളത്തിൽ 791 പേർക്ക് കോവിഡ് സ്ഥിതികരിച്ചു. അതിൽ 532 പേർക്കു സമ്പർക്കത്തിലൂടെയാണ് കോവിഡ് സ്ഥിതികരിച്ചത് എന്ന് റിപ്പോർട്ട്. ഉറവിടെ അറിയാത്ത 42 കേസുകളും റിപ്പോർട്ട് ചെയ്തിട്ടുണ്ട്.\nകൊവിഡ് രോഗികളുടെ ജില്ല തിരിച്ചുള്ള കണക്ക് തിരുവനന്തപുരം 246, എറണാകുളം 115, പത്തനംതിട്ട 87, ആലപ്പുഴ 57, കൊല്ലം 47, കോട്ടയം 39, കോഴിക്കോട് 32, തൃശൂർ 32, കാസർകോട് 32, പാലക്കാട് 31, വയനാട് 28, മലപ്പുറം 25 ഇടുക്കി 11 കണ്ണൂർ ഒൻപത് എന്നിങ്ങനെയാണ് രോഗികളുടെ കണക്ക്.\nവിദേശത്തു നിന്നും എത്തിയ 152 പേർക്കും, മറ്റു സംസ്ഥാനങ്ങളിൽ നിന്നും എത്തിയ 135 പേർക്കും കൊവിഡ് സ്ഥിരീകരിച്ചിട്ടുണ്ട്. സംസ്ഥാനത്ത് ആകെ ഇതുവരെ 11066 പേർക്കു കൊവിഡ് സ്ഥിരീകരിച്ചു. സംസ്ഥാനത്ത് 285 സ്ഥലത്താണ് ഹോട്ട് സ്‌പോട്ടുകൾ ഉള്ളത്.\nതിരുവനന്തപുരം ജില്ലയിൽ വിദേശത്ത് നിന്നും എത്തിയ രണ്ടു പേർക്കു രോഗം സ്ഥിരീകരിച്ചിരിക്കുന്നത്.എന്നാൽ 237 പേർക്കു സമ്പർക്കത്തിലൂടെയാണ് രോഗം സ്ഥിരീകരിച്ചിരിക്കുന്നത്. മൂന്നു പേരുടെ ഉറവിടം കണ്ടെത്താൻ സാധിച്ചിട്ടില്ല.\nതിരുവനന്തപുരത്ത് കൂടുത ൽ നിയന്ത്രണങ്ങൾ ഏർപ്പെടുത്തിയിട്ടുണ്ട്.\nPrevious articleശിവശങ്കറിന് എതിരെയുള്ള കുരുക്ക് മുറുകുന്നു:സ്വപ്‌നയ്ക്ക് സ്‌പേസ് പാര്‍ക്കിലെ ജോലിക്ക് സുപാര്‍ശ നല്‍കിയത് ശിവശങ്കര്\nNext articleബാങ്കുകൾക്ക് ശനിയാഴ്ച്ച അവധി


എസ്.എസ്.എല്.സി ഫലം നമ്മെ പഠിപ്പിക്കുന്നത് - Malayalam Today\nഎസ്.എസ്.എല്. സി പരീക്ഷാ ഫലം വന്നു. നമ്മുടെ കൊച്ചു ഗ്രാമത്തിലും, നാലു കുട്ടികള്‍ക്ക് മുഴുവനായും എ. പ്ലസുണ്ട്.\nനല്ല കാര്യം തന്നെ. അതില് ഏറെ സന്തോഷവുമുണ്ട്.\nഎം.എന് വിജയന് മാഷ് ഒരിക്കല് പറഞ്ഞതോര്‍മ്മയുണ്ട്.\nഎ പ്ലസ് കിട്ടി ജയിച്ച കുട്ടികളെ നാം പ്രോല്‍സാഹിപ്പിക്കുമ്പോള് തോറ്റവരെ നാം മറന്നു വെക്കുന്നു.\nകുറേയേറെ കുട്ടികള് പരീക്ഷയെഴുതി ജയിച്ചിട്ടുണ്ടെങ്കിലും വേണ്ടത്ര എ പ്ലസ് കിട്ടാതെ പോയവരുമുണ്ട് ഇക്കൂട്ടത്തില്.\nതോറ്റു കൊടുക്കാന് അവരുള്ളതു കൊണ്ടാണല്ലോ ജയിച്ചവരുടെ വിജയം പ്രസക്തമാകുന്നത്.\nനമുക്ക് ജയിച്ച കുട്ടികളോടൊപ്പം തോറ്റവരോടും കടപ്പാടുണ്ടെന്ന് ഇവിടെ ഓര്‍ത്തെടുക്കുകയാണ്.\nകളര് ചിത്രങ്ങളായി തീരാന് സാധിക്കാത്ത കുട്ടികളെ നമുക്ക് കൈയ്യൊഴിയുക വയ്യ. പ്രകാശത്തിന്റെ മറുപുറമായ ഇരുട്ടില് നിന്നും അവരെ പ്രകാശത്തിന്റെ തലത്തിലെത്തിക്കേണ്ടതുണ്ട്. അവര്‍ക്കെന്തു കൊണ്ട് ജയിക്കാന് കഴിഞ്ഞില്ലെന്നു നാം അന്യേഷിക്കണം.\nനമ്മുടെ കവി ചങ്ങമ്പുഴക്ക് അധ്യാപകനാവാന് അതിയായ മോഹമുണ്ടായിരുന്നു. ജോലി തേടി അദ്ദേഹം പല ഇന്റര്‍വ്യൂവിലും പങ്കെടുത്തു. തലശേരിയിലെ ബര്‍ണന് കോളേജ് വരെ അദ്ദേഹത്തെ പഠിപ്പിക്കാന് മിടുക്കനല്ലെന്ന് കാണിച്ച് തിരിച്ചയച്ചു. എന്നാല് അതേ ബ്രണ്ണന് കോളേജില് നിന്ന് അടക്കം ഏത്രയെത്ര കുട്ടികളാണ് ചങ്ങമ്പുഴയുടെ ജീവിതം പഠിച്ച് ഡോക്റ്ററേറ്റ് നേടിയിട്ടുള്ളതെന്ന് നാം ഓര്‍ക്കണം.\nമഹാന്മാരായ ഗാന്ധിജിയും, ഐന്‍സ്റ്റിനും മറ്റും എല്ലാ ക്ലാസ്സുകളിലും ഒന്നാമനായിരുന്നില്ല.\nടടഘഇ മുതല് എല്ലാ പരീക്ഷകളിലും തോറ്റ വ്യക്തിയാണ് ഇടപ്പള്ളി രാഘവന് പിള്ള. തോറ്റുപോയ രാഘവന്‍പ്പിള്ളയും, ചങ്ങമ്പുഴയും, പകുതി മാത്രം ജയിച്ച ഗാന്ധിജിയും, ഐന്‍സ്റ്റിനും പോലെ നമുക്കിടയിലും പരീക്ഷയില് തോറ്റു പോയവരുണ്ട്. ജയിച്ചവര് മാത്രമല്ല, ഈ ലോകത്തില് അതിനേക്കാളേറെ തോറ്റുപോയവരാണ് പ്രശസ്തിയുടെ സോപാനത്തിലെത്തിയിട്ടുള്ളത്.\nപലകുറി വീണതിനാലാണല്ലോ നമ്മില് പലരും നടക്കാന് പഠിച്ചത്


അഗ്നിസാക്ഷി - ഭാഗം 17 - Aksharathalukal\nHome » Novel » അഗ്നിസാക്ഷി – ഭാഗം 17\nഅഗ്നിസാക്ഷി – ഭാഗം 17\n” ട്രീസാ…. ട്രീസാ…..ഇവളിതെവിടെപ്പോയി കിടക്കുവാ ???? “\nപുറത്തെവിടെയോ പോയിട്ട് സന്ധ്യയോടെ മടങ്ങിവന്ന ആൽവി ഹാളിൽ നിന്ന് ഉച്ചത്തിൽ വിളിച്ചുചോദിച്ചു.\n” ഇവിടെ കിടന്ന് വിളിച്ചുകൂവിയാൽ കേൾക്കാൻ ട്രീസമോളിവിടില്ലെടാ ചെക്കാ…. “\nഅടുക്കളയിലായിരുന്ന റോസമ്മ അങ്ങോട്ട് വന്നുകൊണ്ട് പറഞ്ഞു.\n” ഇവിടില്ലേ….. ഈ നേരത്തവളിതെങ്ങോട്ട് പോയി ??? “\n” ഹോസ്പിറ്റലിലോട്ട് ആഹാരോം കൊണ്ട് പോയതാ. ഇതുവരെ വന്നിട്ടില്ല…. “\nചുവരിലെ ക്ലോക്കിലേക്ക് നോക്കിക്കൊണ്ട് റോസമ്മ പറഞ്ഞു. പെട്ടന്നത് കേട്ടതും ആൽവിന്റെ നെഞ്ചിലൊരു കൊള്ളിയാൻ മിന്നി. വരുന്നവഴി ഹോസ്പിറ്റലിൽ ചെന്നപ്പോൾ ഉച്ചക്ക് ട്രീസ വന്നിട്ട് പെട്ടന്ന് തന്നെ തിരികെപ്പോയെന്ന് അല്ലി പറഞ്ഞതവന്റെ ഉള്ളിലേക്കൊടിയെത്തി.\n” ആഹ് അവൾ ഹോസ്പിറ്റലിൽ കാണും വല്യമ്മച്ചി. ഞാനൊന്ന് പുറത്തുപോയിട്ട് വരാം….. “\n” അതിന് നീയിപ്പോഴല്ലേടാ ഇങ്ങോട്ട് വന്നത് ??? “\n” ഞാനിപ്പോ വരാമെന്റെ റോസക്കൊച്ചേ…… “\nഅവരുടെ ചോദ്യത്തിന് മറുപടി പറഞ്ഞുകൊണ്ട് ഉള്ളിലെ വെപ്രാളം മറച്ചുവച്ച് പുഞ്ചിരിച്ചുകൊണ്ട് അവൻ വേഗം പുറത്തേക്ക് നടന്നു. കാറിൽ കയറി വേഗത്തിൽ പാഞ്ഞുപോകുന്നതിനിടയിൽ തന്നെ അവൻ ഫോണെടുത്ത് ട്രീസയുടെ നമ്പറിലേക്ക് വിളിച്ചുകൊണ്ടിരുന്നു. പക്ഷേ ഓരോ തവണയും റിങ് ചെയ്തുനിൽക്കുന്നതല്ലാതെ മറുവശത്താരും കാളെടുക്കുന്നുണ്ടായിരുന്നില്ല. അതവനിലെ ടെൻഷൻ ഇരട്ടിയാക്കിക്കൊണ്ടിരുന്നു. രാത്രിയുടെ ഇരുട്ടിനെ കീറിമുറിച്ച് മുന്നോട്ട് പോകുമ്പോൾ പലപ്പോഴും വണ്ടിയുടെ നിയന്ത്രണം പോലും തന്റെ കയ്യിലല്ലെന്ന് തോന്നിപ്പോയി അവന്.\n” എവിടാ പെണ്ണെ നീ…… എവിടെവന്നാ ഞാനിനി നിന്നെ തേടേണ്ടത് ???? “\nലക്ഷ്യമില്ലാത്ത യാത്രയ്ക്കിടയിൽ തളർന്നുപോകുന്നത് പോലെ തോന്നിയപ്പോൾ വണ്ടിയൊരരികിലേക്ക് ഒതുക്കി നിർത്തി സീറ്റിലേക്ക് ചാരി കണ്ണുകളടച്ച് കിടന്നുകൊണ്ട് അവൻ മൗനമായി ചോദിച്ചുകൊണ്ടിരുന്നു. കുറച്ചു സമയമങ്ങനെയിരുന്നിട്ട് വീണ്ടും മുന്നോട്ട് പോകാനൊരുങ്ങുമ്പോഴാണ് എതിർവശത്ത് നിന്നും വണ്ടികളൊക്കെ തിരികെ വരുന്നത് കണ്ടത്.\n” ചേട്ടാ എന്താ പ്രശ്നം ??? വഴി ബ്ലോക്കാണോ ??? “\nവണ്ടികളെല്ലാം കൂടി വന്ന് ബ്ലോക്കായപ്പോൾ തൊട്ടടുത്ത് കൊണ്ട് നിർത്തിയ ഒരു ബൈക്ക് യാത്രക്കാരനോട് ആൽവിൻ ചോദിച്ചു.\n” ആഹ് കുറച്ചപ്പുറം ഒരു കാർ ആക്‌സിഡന്റ് നടന്നു. വണ്ടി മുക്കാലും കത്തി. ഫയർ ഫോഴ്‌സ് ഒക്കെ വന്നിട്ടുണ്ട്. അതുകൊണ്ട് അപ്പുറത്തോട്ട് പാസ്സ് ചെയ്യാൻ കഴിയില്ല. “\nപറഞ്ഞതും നീങ്ങിത്തുടങ്ങിയ വാഹനങ്ങൾക്കൊപ്പം അയാളും കടന്നുപോയി. എന്തോ അയാൾ പറഞ്ഞതൊക്കെ ഒരിക്കൽ കൂടിയോർക്കവേ ട്രീസയുടെ മുഖമായിരുന്നു അവന്റെയുള്ളിലേക്കാദ്യമോടിയെത്തിയത്. പിന്നീടൊന്നുമാലോചിക്കാതെ അവൻ വണ്ടി മുന്നോട്ടെടുത്തു. എതിരേ വന്ന വണ്ടികളിൽ നിന്നൊക്കെ ആരോക്കെയോ പുറത്തേക്ക് തലയിട്ട് ആക്‌സിഡന്റ് കാര്യങ്ങളൊക്കെ വിളിച്ചുപറയുന്നുണ്ടായിരുന്നുവെങ്കിലും അതൊന്നും കേട്ട് പിന്തിരിയാനുള്ള മാനസികാവസ്തയിലായിരുന്നില്ല അവന്നപ്പോൾ. ഏതോ ഒരുൾപ്രേരണയിൽ അവൻ മുന്നോട്ട് തന്നെ പോയ്‌ക്കോണ്ടിരുന്നു. കുറച്ച് സമയം കൊണ്ട് ആൽവിൻ ആക്‌സിഡന്റ് സ്പോട്ടിൽ എത്തുമ്പോഴേക്കും കത്തിയമർന്ന കാർ ക്രയിനുപയോഗിച്ച് മുകളിലെത്തിcchiരുന്നു. പകുതിയിലധികവും നശിച്ചുകഴിഞ്ഞിരുന്ന അതിലേക്ക് നോക്കിയ ആൽവിന്റെ നെഞ്ച് നിലച്ചുപോയൊരു നിമിഷത്തേക്ക്.\n” ട്രീസാ…. “\nഅറിയാതെയവനിൽ നിന്നുമൊരു നിലവിളി ഉയർന്നുപോയി. ഡോറ് വലിച്ചുതുറന്നങ്ങോട്ടോടാൻ ശ്രമിക്കും മുൻപ് ആരൊക്കെയോ ചേർന്നവനെ പിടിച്ചുനിർത്തിയിരുന്നു.\n” താനെന്താ ഈ കാണിക്കുന്നത് ???? അങ്ങോട്ട് പോകുന്നതപകടമാണെന്ന് മനസ്സിലായില്ലേ ?? “\nപോലിസ് യൂണിഫോം ധരിച്ച ഒരാൾ അല്പം പരുഷമായി തന്നെയാണത് ചോദിച്ചത്..\n” സാർ….. എന്റെ ട്രീസ….. അവൾ….. അവളുടെ വണ്ടിയാ അത്….. “\nഅയാളെയും കാറിനെയും നോക്കി എങ്ങനെയൊക്കെയോ അവൻ പറഞ്ഞൊപ്പിച്ചു.\n” വിട് എനിക്കവളെ വേണം…. എന്റെ ട്രീസ….. “\n” ഹാ താനൊന്നു സമാധാനപ്പെടടോ…. കാറിൽ ആരുമുണ്ടായിരുന്നില്ല. എല്ലായിടത്തും സെർച്ച് ചെയ്തു ഈ ഏരിയയിലെങ്ങും ആരുമുണ്ടായിരുന്നില്ല. ആർക്കും അപകടം പറ്റിയതായിട്ടൊരു സൂചനയും ഇതുവരെ കിട്ടിയിട്ടില്ല. “\nപോലീസുകാരൻ പറഞ്ഞത് കേട്ടപ്പോൾ അല്പമൊരു ആശ്വാസം തോന്നിയവന്. പക്ഷേ അപ്പോഴും അപകടത്തിൽ പെട്ടില്ലെങ്കിൽ പിന്നെ അവളെവിടെപ്പോയെന്ന ചോദ്യമവനെ അലട്ടിക്കൊണ്ടേയിരുന്നു.\n” ആഹ് താനൊരു കാര്യം ചെയ്യ് ഈ പെൺകുട്ടിയെപ്പറ്റിയുള്ള ഡീറ്റെയിൽസും ഒരു ഫോട്ടോയും തന്നിട്ട് പൊക്കോ എന്തെങ്കിലും വിവരം കിട്ടിയാൽ ഞങ്ങളറിയിക്കാം. “\n” ശരി സാർ….. “\nട്രീസയെപ്പറ്റിയുള്ള ഡീറ്റെയിൽസ് ഒക്കെ കൊടുത്തവിടെ നിന്നും മടങ്ങുമ്പോഴും ഉത്തരം കിട്ടാത്ത ചോദ്യളിൽ കുരുങ്ങിക്കിടക്കുകയായിരുന്നു ആൽവിന്റെ മനസ്. അവിടെ നിന്നും ലക്ഷ്യമില്ലാതെ പായുമ്പോൾ അവന്റെ മനസ്സിലേക്ക് വന്നത് ഒരേയൊരു മുഖം മാത്രമായിരുന്നു.\n” സ്റ്റെഫിൻ…… “\n” ആ പപ്പാ പറ “\nട്രീസയെ കെട്ടിയിട്ടിരുന്നിടത്ത് തന്നെ കുറച്ചുമാറി മറ്റൊരു കസേരയിൽ കാലുമേൽ കാൽ കയറ്റിവച്ചിരിക്കുകയായിരുന്ന സ്റ്റെഫിൻ തന്റെ ഫോണിലേക്ക് വന്ന ലോറൻസിന്റെ കാൾ അറ്റൻഡ് ചെയ്തുകൊണ്ട് പറഞ്ഞു.\n” അവളെവിടെടാ മോനേ ??? “\n” ആഹ് ഇവിടിരുപ്പുണ്ട്. അവളുടെ മറ്റവൻ രക്ഷിക്കാൻ വരുമെന്ന് കരുതിയാകും പട്ടിണിസമരത്തിലാ. പന്ന &%$%മോൾ….. “\nഅത് കേട്ട് ലോറൻസ് പതിയെ ചിരിച്ചു.\n” ആഹ് ഞാനിപ്പോ വിളിച്ചത് നീ സൂക്ഷിക്കണമെന്ന് പറയാനാ….. ട്രീസയെ തേടി ആ ചെകുത്താൻ ഇറങ്ങിയിട്ടുണ്ട്. അവനെങ്ങാനും അവളെത്തേടിയവിടെയെത്തിയാൽ പിന്നെ ഞാൻ പറയേണ്ടല്ലോ…… നീയൊരു കാര്യം ചെയ്യ് നമ്മുടെ കുറച്ചു പിള്ളേരെക്കൂടി വിളിച്ചവിടെ കാവലിന് നിർത്തിക്കോ….. “\n” അതൊന്നും വേണ്ട പപ്പാ…. ഈ സ്ഥലമൊരിക്കലും അവനറിയാൻ പോകുന്നില്ല. ഒരിക്കലും ഇവളെത്തേടി അവനിവിടെ എത്താനും പോകുന്നില്ല. ടിക്കറ്റ് ഓക്കേയാവുന്നത് വരെയുള്ളത്ര ദിവസങ്ങൾ ഞങ്ങളിവിടെത്തന്നെ ഉണ്ടാകും. അത് കഴിഞ്ഞാൽ ഇവളേം കൊണ്ട് ഞാനങ്ങ് പറക്കും. മലേഷ്യയിലെ എന്റെ സാമ്രാജ്യത്തിലേക്ക്. പിന്നെ ഇന്ന് ഈ രാത്രി ഇവിടാരും വേണ്ട എനിക്കും ഇവൾക്കുമിടയിൽ. ഈ രാത്രി എനിക്കുള്ളതാ ഇവളും….. “\nവന്യമായി ചിരിച്ചുകൊണ്ട് അവൻ പറഞ്ഞു. അവനെല്ലാം തീരുമാനിച്ചുറപ്പിച്ചുകഴിഞ്ഞുവെന്ന് ബോധ്യമായതും പിന്നീടൊന്നും പറയാതെ മറുപടിയൊരു മൂളലിലൊതുക്കി ഫോൺ കട്ട് ചെയ്തു ലോറൻസ്.\n” കേട്ടോഡീ %&%& നിന്റെയാ ചെകുത്താനില്ലേ അവനിപ്പോ പേ പിടിച്ച പട്ടിയേപ്പോലെ ഓടി നടക്കുവാണെന്ന്….. നിന്നെത്തേടി അവൻ കുറേയോടിത്തളരും. പക്ഷേ കിട്ടില്ല….. ഇന്നെന്നല്ല ഇനിയൊരിക്കലും….. പറഞ്ഞത് കേട്ടല്ലോ ടിക്കറ്റ് ഓക്കേയായാൽ നമ്മൾ പോകും. അവിടെ എന്റെയീ കൈപ്പിടിയിലൊതുങ്ങി നീ ജീവിക്കും. മരിക്കാൻ പോലും സ്വാതന്ത്ര്യമില്ലാതെ നരകിപ്പിക്കും നിന്നെ ഞാൻ. അപ്പോഴേ നീയറിയൂ നീ ചെയ്തുപോയ തെറ്റിന്റെ വ്യാപ്തി….. “\n” ഇല്ലെടാ…. നിന്റെ മോഹമൊന്നും നടക്കാൻ പോകുന്നില്ല. ഏത് പാതാളത്തിൽ കൊണ്ടൊളിപ്പിച്ചാലും എന്നേ തേടി എന്റിച്ചായൻ വരും….. “\n” പ്ഫാാ നിർത്തേടി %&&%മോളെ…..”\nപറഞ്ഞതും സ്റ്റെഫിന്റെ വലതുകരമവളുടെ കവിളിൽ പതിഞ്ഞിരുന്നു. ആ അടിയുടെ ശക്തിയിൽ അവളുടെ മുഖമൊരുവശത്തേക്ക് ചെരിഞ്ഞു.\n” എന്തുപറഞ്ഞാലും അവളുടെയൊരു ഇച്ചായൻ…… നീ നോക്കിക്കോഡീ നീയെന്റെയായാലും അവനെ ഞാൻ വെറുതേ വിടില്ലെടി….. വേട്ടയാടിപ്പിടിച്ച് നിന്റെ കണ്മുന്നിലിട്ട് തന്നെ കൊന്നൊടുക്കും. കേട്ടോടീ ……. ???? “\nഅവളുടെ കവിളിൽ കുത്തിപ്പിടിച്ചുകൊണ്ട് അവനലറി. അപ്പോഴും ഒന്നെതിർക്കാൻ പോലും കഴിയാത്ത നിസ്സഹായതയിൽ ആ പെണ്ണിന്റെ മിഴികൾ കുതിച്ചൊഴുകി.\nഅത്താഴമൊക്കെ കഴിഞ്ഞ് ലോറൻസ് മുറിയിലേക്ക് പോകാൻ തുടങ്ങുമ്പോഴായിരുന്നു കാളിങ് ബെൽ മുഴങ്ങിയത്. ഈ രാത്രിയിലിതാരാകുമെന്ന് ചിന്തിച്ചുകൊണ്ട് അയാൾ നേരെ വാതിൽക്കലേക്ക് നടന്നു. വാതിൽ തുറന്നതും മുന്നിൽ നിൽക്കുന്ന ആളിനെക്കണ്ട് അവളുടെ നെഞ്ചിടിപ്പിന്റെ വേഗതയേറി. വിയർത്തുകുളിച്ച് ശരീരത്തോടൊട്ടിയ ഷർട്ടും ചുവന്നുകലങ്ങിയ കണ്ണുകളും പാറിപ്പറന്ന ചെമ്പൻ മുടിയിഴകളുമായി നിൽക്കുന്ന ആൽവിൻ.\n” ചെകുത്താൻ….. “\nജ്വലിക്കുന്ന അവന്റെ കണ്ണുകളിലേക്ക് നോക്കി നിൽക്കുമ്പോൾ അറിയാതെ അയാൾ ഉരുവിട്ടുപോയി ആ പേര്.\n” അതേടാ ചെകുത്താൻ തന്നെ….. പറയെടാ ട്രീസയെവിടെ ???? “\nചോദ്യത്തിനൊപ്പം തന്നെ അവന്റെ വലതുകാൽ ലോറൻസിന്റെ നെഞ്ചിൽ പതിഞ്ഞിരുന്നു. ഒരു നിലവിളിയോടെ കതകിലെ പിടിവിട്ട് അയാൾ അകത്തേക്ക് മലർന്നുവീണു. ആ കിടപ്പിൽ നിന്നുമൊന്ന് ചലിക്കാൻ പോലും കഴിയും മുൻപ് മുന്നോട്ട് വന്ന ആൽവിന്റെ കാലുകൾ അയാളുടെ തൊണ്ടക്കുഴിയിൽ അമർന്നിരുന്നു.\n” പറയെടാ എന്റെ പെണ്ണിനേയും കൊണ്ട് നിന്റെ മോനേത് പാതാളത്തിലേക്കാടാ പോയത് ???? ട്രീസയെ കാണാതായ നിമിഷം മുതലീ നിമിഷം വരെ അവനേപ്പറ്റിയുമൊരു വിവരമില്ല. മര്യാദക്ക് പറഞ്ഞൊ എന്താ ഉണ്ടായതെന്ന്. അല്ലെങ്കിൽ %%%%മോനേ നിന്നെ വെട്ടിയരിയും ഞാൻ പറയെടാ…… “\nഅയാളുടെ കഴുത്തിലൂന്നിയ കാലൊന്നുകൂടി മുറുക്കിക്കൊണ്ട് അവൻ ചോദിക്കുമ്പോൾ ജീവന് വേണ്ടി അവന്റെ കാലുകളിൽ ചുറ്റിപ്പിടിച്ച് യാചിക്കുകയായിരുന്നു ലോറൻസ്.\n” എനിക്ക്…… എനിക്കൊന്നുമറിയില്ല ആൽവി.. … സത്യമാ ഞാൻ പറയുന്നത്. അവൻ….. സ്റ്റെഫിനെവിടെ പോയെന്ന് സത്യമായും എനിക്കറിയില്ല…. “\nഎങ്ങനെയൊക്കെയോ അവന്റെ കാൽക്കീഴിൽ നിന്നകന്നുമാറി കൈ കൂപ്പികൊണ്ടായിരുന്നു ലോറൻസത് പറഞ്ഞത്.\n” ഞാനിപ്പോ പോകുവാ പക്ഷേ നീയൊരുങ്ങിയിരുന്നോ മോന്റെ കുഴിയിലൊരുപിടി പച്ചമണ്ണ് വാരിയിട്ടവനെ യാത്രയാക്കാൻ….. “\nപറഞ്ഞിട്ട് അവൻ പുറത്തേക്ക് പായുന്നത് നോക്കിയിരുന്നിട്ട് തളർച്ചയോടെ അയാളാ തറയിലേക്ക് തന്നെ മലർന്നുകിടന്നു.\n” സത്യം പറഞ്ഞാൽ നമ്മുടെ ഫസ്റ്റ്നൈറ്റ് മലേഷ്യയിൽ വച്ചായിരുന്നു ഞാൻ പ്ലാൻ ചെയ്തിരുന്നത്. പക്ഷേ ഒരുപാട് കാത്തിരുന്നൊടുവിൽ നിന്നെയിങ്ങനെ കയ്യിൽ കിട്ടിയപ്പോ ഇനി കാത്തിരിക്കാൻ വയ്യ….. അത്രക്ക് കൊതിച്ചിട്ടുണ്ട് നിന്നെ ഞാൻ….. “\nഅവളുടെ മുഖത്തേക്ക് വീണുകിടന്ന കുഞ്ഞുമുടികളെ ചെവിക്ക് പിന്നിലേക്ക് ഒതുക്കി വച്ചുകൊണ്ട് അവൻ പറഞ്ഞപ്പോൾ അറപ്പും വെറുപ്പും കൊണ്ട് ദേഹമാസകലമൊരു പെരുപ്പ് പടരുന്നതവളറിഞ്ഞു.\n” ഇനിയറച്ചിട്ട് കാര്യമില്ല ട്രീസാ…… ഈ ജീവിതം മുഴുവൻ ഈ എനിക്കായി കിടക്കവിരിക്കേണ്ടവളാ നീ…. “\nപറഞ്ഞുകൊണ്ട് അവളുടെ അധരങ്ങളിലേക്കവൻ കുനിഞ്ഞുവന്നു. ഒരു ചെറുവിരലനക്കിപ്പോലും അവനേ തടയാൻ കഴിയില്ലെന്ന് ബോധ്യമായപ്പോൾ തളർച്ചയോടെ കണ്ണുകളിറുകെയടച്ചവളിരുന്നു. പക്ഷേ പെട്ടന്നായിരുന്നു പിന്നിൽ നിന്നുമുള്ള ശക്തമായൊരു ചവിട്ടേറ്റ് സ്റ്റെഫിൻ മുറിയുടെ ഒരു മൂലയിലേക്ക് തെറിച്ചുവീണത്. ഞെട്ടലോടെ കണ്ണുകൾ വലിച്ചുതുറന്ന ട്രീസയുടെ മിഴികൾ അരികിൽ നിൽക്കുന്ന ആളെ കണ്ടതും നിറഞ്ഞൊഴുകി.\nഅവൾ വിളിച്ചതും പാഞ്ഞുവന്ന ആൽവി അവളെ പൊതിഞ്ഞുപിടിച്ചിരുന്നു. നഷ്ടപ്പെട്ടതെന്തോ തിരികെക്കിട്ടിയ ആവേശത്തിൽ അവളുടെ മുഖമാകെ ചുംബനങ്ങൾ കൊണ്ട് മൂടിയവൻ. പക്ഷേ അപ്പോഴും എണീറ്റുവന്ന സ്റ്റെഫിൻ കലിയോടവനെ ആഞ്ഞുതൊഴിച്ചു. പിന്നീടവിടെ നടന്നതൊരങ്കം തന്നെയായിരുന്നു. രണ്ട് പോരുകാളകളെപ്പോലെ പരസ്പരം വീറോടെ പൊരുതുന്ന അവരിരുവരെയും നോക്കിയിരിക്കുമ്പോൾ കരയാൻ മാത്രമേ ട്രീസക്കാവുമായിരുന്നുള്ളു. കുറേസമയം പൊരുതി നിന്നുവെങ്കിലും പതിയെപ്പതിയെ തന്റെ കരുത്ത് ചോർന്നുപോകുന്നത് സ്റ്റെഫിനറിഞ്ഞു. ഒടുവിൽ ആൽവിന്റെ അടികൊണ്ട് വീഴുമ്പോൾ അവന്റെ മുഖവും ശിരസുമെല്ലാം രക്തത്തിൽ കുളിച്ചിരുന്നു.\n” ഇച്ചായാ മതി….. എന്നേയോർത്തൊന്ന് മതിയാക്ക്….. “\nഇരുന്നയിരുപ്പിൽ തന്നേ നോക്കിയിരുന്ന് പൊട്ടികരഞ്ഞ ട്രീസയെ കണ്ടതും ഉള്ളിലെവിടെയോ കൊളുത്തിവലിക്കുന്നത് പോലെ തോന്നിയ ആൽവിൻ സ്റ്റെഫിന്റെ നെഞ്ച് നോക്കിയൊരു ചവിട്ട് കൂടി കൊടുത്തിട്ട് അവളുടെ അരികിലേക്ക് ചെന്നു. കയ്യിലെയും കാലിലെയും കെട്ടുകളൊക്കെ അഴിച്ചതും നെഞ്ചുലഞ്ഞുള്ളൊരു പൊട്ടിക്കരച്ചിലോടെ ട്രീസയവന്റെ മാറിലേക്ക് വീണു. ആലവിനും അവളെ മുറുകെപുണർന്ന് നെറുകയിൽ ചുണ്ടമർത്തി.\n” കരയല്ലേടാ…. ഇനിയെന്തിനാ കരയുന്നേ ഞാൻ വന്നില്ലേ….. “\nചോദിച്ചുകൊണ്ട് അവനവളുടെ പുറത്ത് തട്ടി ആശ്വസിപ്പിച്ചു. പെട്ടന്നായിരുന്നു നിന്നനിൽപ്പിൽ ട്രീസയൊന്നുയർന്നുപൊങ്ങിയത്. ചുവന്നുകലങ്ങിയ കണ്ണുകൾ തുറിച്ച് വായ തുറന്നുള്ള അവളുടെ നിൽപ്പ് കണ്ട് ആൽവിനുമൊന്ന് പകച്ചുപോയി.\n” ഇച്…..ഇച്ചാ…..യ്യാാാ…. “\nഅവന്റെ ദേഹത്തള്ളിപ്പിടിച്ചുകൊണ്ടവൾ വിളിച്ചു. അപ്പോഴും അവളുടെ ഇടുപ്പിൽ മുറുകിയിരുന്ന തന്റെ കയ്യിലൊരു നനവ് തോന്നിയപ്പോഴാണ് ആൽവിൻ അങ്ങോട്ട് നോക്കിയത്. അപ്പോഴേക്കും സ്റ്റെഫിന്റെ കയ്യിലെ കത്തി തുളച്ച അവളുടെ ഇടത് ഇടുപ്പിൽ നിന്നും ചോര കുതിച്ചൊഴുകിത്തുടങ്ങിയിരുന്നു.\n” മോളെ ട്രീസാ….. “\n” സ്റ്റെഫിൻ മോഹിച്ചതാഗ്രഹിച്ചതിന് നിനക്കുള്ള ശിക്ഷ ഇതാടാ &&%%%% മോനേ…..”\nപറഞ്ഞിട്ട് അവൻ ധൃതിയിൽ പുറത്തേക്ക് പോകുമ്പോഴേക്കും തളർന്നുപോയ ട്രീസ ആൽവിന്റെ ശരീരത്തിലൂടൂർന്ന് നിലത്തേക്ക് വീണിരുന്നു. അത് നോക്കി ഒരിക്കൽ കൂടി അട്ടഹസിച്ച് ചിരിച്ചുകൊണ്ട് സ്റ്റെഫിനാ മുറിയുടെ വാതിൽ കടന്നതും പുറത്തുനിന്നും ശക്തമായൊരു തൊഴികിട്ടിയ അവൻ പിന്നിലേക്ക് തെറിച്ചുവീണു. വീണകിടപ്പിൽ കിടന്നുകൊണ്ട് അവൻ തല പൊക്കി നോക്കുമ്പോൾ ആ ആൾ അകത്തേക്ക് കയറി വന്നിരുന്നു.\n” ശിവ…… “